《柳梢青 初秋泊嘉兴有怀》
清代·周星誉

回首凄然。松陵城郭，一路寒蝉。藕叶围凉，萍花摇暝，人在秋边。

相思昨夜樽前。酒醒后、疏杨暮烟。对月心情，阻风滋味，又过今年。

作者简介：（1826—1884）浙江山阴人，原籍河南祥符，字畇叔，一字叔云。道光三十年进士，改庶吉士。历任江南道监察御史，礼部给事中，官至两广盐运使兼署广东按察使。为御史时，疏劾王有龄、何桂清，有直声。中法战争时，征兵筹饷以济刘永福。工诗词，曾办“益社”，一时名流云集。又善绘折枝花卉。有《沤堂诗词日记》、《传忠堂古文》。